દેખાવની વાત કરીએ તો, છેલ્લા ચાર વર્ષમાં (કોન્સોલીડેટેડ આધારે) આ કંપનીનુંં ટર્નઓવર અને ચોખ્ખો નફો, રૂ.૩૯૬.૯૧ કરોડ / રૂ. ૧૧૨.૧૩ કરોડ (નાણાકીય વર્ષ ૨૦૧૪), રૂ. ૫૨૮.૦૬ કરોડ / રૂ. ૧૪૯.૦૪ કરોડ (નાણાકીય વર્ષ ૨૦૧૫), રૂ. ૬૪૪.૦૫ કરોડ / રૂ. ૧૯૧.૬૪ કરોડ (નાણાકીય વર્ષ ૧૬) અને રૂ. ૭૧૯.૯૨ કરોડ / રૂ .૨૧૦.૮૦ કરોડ (નાણાકીય વર્ષ ૧૭) થયેલ છે. ના. વ. ર૦૧૮ ના તા. ૩૧.૧૨.૧૭ના રોજ પુરા થતા પ્રથમ ૯ માસમાં આ કંપનીએ રૂ. ૫૮૫.૯૫ ના ટર્નઓવર પર રૂ. ૧૬૪.૦૮ કરોડ નફો કરેલ હતો. છેલ્લા ત્રણ નાણાકીય વર્ષમાં તેમણે સરેરાશ શેર દીઠ આવક રૂ. ૨૫.૫૩ અને સરેરાશ આરઓએનડબલ્યુ રૂ. ૧૧.૬૨ ટકા દર્શાવેલ છે. તા. ૩૧.૧૨.૧૭ના એન એ વી રૂ. ૨૬૩.૯૬ ના આધારે તેમના ઈસ્યુનો ભાવ રૂ. ૨.૧૭ના પી/બીવી થી આવે છે. જો આપણેતેમની છેલ્લી કમાણીનું વાર્ષિકીકરણકરીએ અને ઈસ્યુ પછીના બધા જ શેરના આધારે વહેંચીએ તો માગવામાં આવેલ ભાવ ર૪ના પીઈ રેશિયોથી આવે છે. જે સામે આ ઉદ્યોગની સરેરાશ ૨૮.૬૬ છે. ઓફર ડોક્યુમેન્ટ્‌સ મુજબ તેણે લિસ્ટેડ પેઢીઓ તરીકે એલ એન્ડ ટી ફાયનાન્સ, પિરામલ એન્ટરપ્રાઇઝ, આદિત્ય બિરલા કેપિટલ, કેપિટલ ફર્સ્ટ, શ્રીરામ ટ્રાન્સપોર્ટ ફાઇનાન્સ, સુંદરમ ફિન, ચોલામંડલમ ઇન્વેસ્ટમેન્ટ. , રેપકો હોમ ને દર્શાવેલ છે કે જે અનુક્રમે લગભગ ૨૫, ૩૧,૪૮, ૨૧, ૨૫, ૩૬, ૨૮ અને ૨૧ ની પી / ઇ પર ટ્રેડ થઈ રહેલ છે (૦૨.૦૫.૧૮ ના રોજ)